CELEX: 31978R2962
Language: el
Date: 1978-12-15 00:00:00
Title: Κανονισμός (ΕΟΚ) αριθ. 2962/78 της Επιτροπής της 15ης Δεκεμβρίου 1978 περί τροποποιήσεως του κανονισμού (ΕΟΚ) αριθ. 1391/78 όσον αφορά την καρτέλα χαρακτηριστικών που έχει καθορισθεί στο πλαίσιο του καθεστώτος πριμοδοτήσεων για τη μη εμπορία του γάλακτος

Avis juridique important

|

31978R2962

Κανονισμός (ΕΟΚ) αριθ. 2962/78 της Επιτροπής της 15ης Δεκεμβρίου 1978 περί τροποποιήσεως του κανονισμού (ΕΟΚ) αριθ. 1391/78 όσον αφορά την καρτέλα χαρακτηριστικών που έχει καθορισθεί στο πλαίσιο του καθεστώτος πριμοδοτήσεων για τη μη εμπορία του γάλακτος  

Επίσημη Εφημερίδα αριθ. L 352 της 16/12/1978 σ. 0023 - 0023 Ελληνική ειδική έκδοση: Κεφάλαιο 03 τόμος 23 σ. 0096  Ισπανική ειδική έκδοση: Κεφάλαιο 03 τόμος 15 σ. 0069  Πορτογαλική ειδική έκδοση : Κεφάλαιο 03 τόμος 15 σ. 0069 

ΚΑΝΟΝΙΣΜΟΣ (ΕΟΚ) αριθ. 2962/78 ΤΗΣ ΕΠΙΤΡΟΠΗΣ της 15ης Δεκεμβρίου 1978 περί τροποποιήσεως του κανονισμού (ΕΟΚ) αριθ. 1391/78 όσον αφορά την καρτέλλα χαρακτηριστικών που έχει καθορισθεί στο πλαίσιο του καθεστώτος πριμοδοτήσεων για τη μη εμπορία του  γάλακτοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1078/77 του Συμβουλίου, της 17ης Μαΐου 1977 περί θεσπίσεως καθεστώτος πριμοδοτήσεων για τη μη εμπορία του γάλακτος και των γαλακτοκομικών προϊόντων και τη μετατροπή αγελών βοοειδών γαλακτοκομικής κατευθύνσεως (1), όπως  τροποποιήθηκε τελευταία από τον κανονισμό (ΕΟΚ) αριθ. 1041/78(2), και ιδίως το άρθρο 7,  Εκτιμώντας:  ότι σύμφωνα με το άρθρο 8 παράγραφος 4 του κανονισμού (ΕΟΚ) αριθ. 1391/78 της Επιτροπής, της 23ης Ιουνίου 1978, περί των μεταβαλλομένων λεπτομερειών εφαρμογής του καθεστώτος πριμοδοτήσεως για τη μη εμπορία του γάλακτος και των γαλακτοκομικών προϊόντων  και τη μετατροπή αγελών, βοοειδών γαλακτοκομικής κατευθύνσεως (3), ο δικαιούχος δεν δύναται να προσκομίσει την απόδειξη της χρησιμοποιήσεως μιας αγελάδος σύμφωνα με τον προδιαγραμμένο προορισμό παρά μόνο με την υποβολή του πρωτοτύπου της καρτέλλας  χαρακτηριστικών δεόντως συμπληρωμένης- ότι το υπόδειγμα αυτής της καρτέλλας χαρακτηριστικών που εμφαίνεται στο παράρτημα του κανονισμού (ΕΟΚ) αριθ. 1391/78, καθορίζει σαφώς στον αγρότη ότι είναι υπεύθυνος για την επιστροφή της καρτέλλας χαρακτηριστικών,  προκειμένου αυτός να παρακινηθεί να μεριμνά, ώστε να μη παραχωρεί τα ζώα παρά μόνο εφ' όσον εξασφαλίζει την επιστροφή της καρτέλλας αυτής- ότι εν τούτοις, ορισμένες περιπτώσεις απωλείας της καρτέλλας χαρακτηριστικών προέκυψαν υπό το καθεστώς του κανονισμού (ΕΟΚ) αριθ. 1391/78- ότι φαίνεται δικαιολογημένο να γίνουν ελαστικότερες οι εν λόγω διατάξεις με την αποδοχή, κατ' εξαίρεση, της  καθιερώσεως ενός αντιγράφου- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρήσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 8 του κανονισμού (ΕΟΚ) αριθ. 1391/78 προστίθεται η ακόλουθη παράγραφος 5:  "5. Πάντως, σε περίπτωση απωλείας του πρωτοτύπου της καρτέλλας χαρακτηριστικών, η αρμοδία αρχή που την εξέδωσε δύναται κατ' εξαίρεση να εκδόσει στον ενδιαφερόμενο ένα αντίγραφο που να περιλαμβάνει σαφώς τη μνεία "αντίγραφο". Αυτό το αντίγραφο, αφού  συμπληρωθεί σύμφωνα με το άρθρο 5, ως συμπληρώθηκε το πρωτότυπο έγγραφο, γίνεται δεκτό ως απόδειξη κατά την έννοια της παραγράφου 4."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στις καρτέλλες χαρακτηριστικών που έχουν εκδοθεί από την 24η Ιουνίου 1978.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Δεκεμβρίου 1978.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 131 της 26.5.1977, σ. 1.  (2) ΕΕ αριθ. Ν 134 της 22.5.1978, σ. 9.  (3) ΕΕ αριθ. Ν 167 της 24.6.1978, σ. 45.